open-index/open-wikipedia-markdown huggingface dataset:
Čola

**Čola** () buvo senovinė tamilų valstybė, Pietų Indijoje, Tamilakame (Kaveri upės slėnyje). Ji klestėjo I a. pr. m. e. – II amžiais.

Kad atskirti nuo to paties pavadinimo toje pačioje vietoje prasidėjusios valstybės IX–XIII a., jie vadinami **Senaisiais čolomis**.

Vienu metu su Čola Tamilnadą valdė dar dvi svarbios valstybės: Čera vakaruose ir Pandija pietuose.

Senųjų čolų sostinės buvo Pumpuraharas ir Urajuras.

## Istorija

Nors tamilų šaltiniai pasakoja labai daug apie Čolos valdovus ir nukelia Čolos istoriją į gilią praeitį, dauguma jų laikomi legendiniais, ir tik labai nedidelė dalis valdovų yra istoriškai patvirtinti.

Spėjama, kad karalystė susiformavo I a. pr. m. e. pradžioje. Žymiausias jos istorinis valdovas buvo Karikala Čola, kurio laikais valstybė valdė visą Kaveri upės baseiną.

Valstybės istorija nutrūko III a., visą Tamilakamą užvaldžius Kalabhrams. Nuo VI a. Čolos teritorija buvo padalinta tarp Palavų į šiaurę nuo Kaveri ir Pandijų į pietus nuo jos.

Tačiau valdovų dinastijos seka buvo išlaikyta, ir Čola vėl atgimė IX a. kaip Čola imperija.

## Valdovai
* Ilamčecenis
* Karikala Čola
* Nedunkilis
* Nalankilis
* Kilivalavanas
* Koperunčolanas
* Kočengananas
* Perunarkilis
Bronius Gertus

**Bronius Gertus** (1896 m. vasario 1 d. Vilkiškiuose, Pumpėnų valsčius – 1973 m. vasario 5 d. Kaune) – Lietuvos karinis veikėjas, Generalinio štabo pulkininkas, vėliau – Tarybinės Armijos karininkas.

## Biografija

Nuo 1919 m. balandžio mėn. Lietuvos kariuomenės savanoris. 1919 m. gruodžio mėn. baigė Kauno karo mokyklą, paskirtas į Elektrotechnikos batalioną. Dalyvavo kautynėse su Lenkijos kariuomenės daliniais. 1920 m. baigė mokytojų kursus, 1922 m. baigė Aukštuosius karininkų kursus. 1926 m. sausio mėn. perkeltas į Technikos pulką, 1927 m. rugsėjo mėn. – į Pionierių batalioną.

1929 m. baigė Aukštųjų karininkų kursų Inžinerijos skyrių, 1934 m. baigė šių kursų Generalinio štabo skyrių. Nuo 1934 m. gegužės mėn. Vyriausiojo kariuomenės štabo 4-ojo skyriaus viršininkas. 1938 m. Generalinio štabo pulkininkas.

1940 m. birželio 15 d. TSRS okupavus Lietuvą ir likviduojant Lietuvos kariuomenę, 1940 m. rugsėjo mėn. perkeltas į Raudonosios armijos 29-ojo šaulių teritorinio korpuso štabą, paskirtas korpuso užnugario viršininku.

1941 m. birželio-liepos mėn. dalyvavo kautynėse su Vokietijos kariuomene. 1941 m. liepos-spalio mėn. Raudonosios armijos Aukštųjų karininkų kursų „Vystrel“ Solnečnogorske klausytojas. 1941–1942 m. dėstė karo mokykloje Tomske. 1942 m. sausio mėn. – 1944 m. Raudonosios armijos 16-osios lietuviškosios šaulių divizijos inžinerinės tarnybos viršininkas, dalyvavo Antrajame pasauliniame kare.

Nuo 1945 m. Vilniaus universiteto ir Kauno politechnikos instituto karinių katedrų dėstytojas.

## Įvertinimas
* 1935 m. Gedimino 3 laipsnio ordinas

## Šaltiniai
Pandija (tamilai)

*Šis straipsnis apžvelgia senovinę Pandijos valstybę Pietų Azijoje. Apie to paties pavadinimo viduramžių imperiją žiūrėti straipsnį [[Pandijų dinastija]]*

**Pandija** (tamilų k. பாண்டியர்) buvo senovinė tamilų valstybė, Pietų Indijoje, Tamilakame (piečiausioje jo dalyje). Ji klestėjo III a. pr. m. e. – II amžiais.

Kad atskirti nuo to paties pavadinimo toje pačioje vietoje prasidėjusios valstybės, egzistavusios VI–XIV a. (viduramžių pandijų, jie vadinami **Senaisiais Pandijais**.

Vienu metu su Pandija Tamilnadą valdė dar dvi svarbios valstybės: Čera vakaruose ir Čola pietuose.

Senųjų pandijų sostinė buvo jūrinis uostas Korkajus, vėliau taip pat Madurajus.

## Istorija

Pandijų valstybė yra daug minima senuosiuose tamilų tekstuose iš sangaminio laikotarpio. Daug jų yra legendos, tačiau yra ir istorinių duomenų. Pandiją mini graikų ir kinų šaltiniai.

Pirmieji valdovai pamažu konsolidavo valdžią iš Korkajaus uosto, užkariaudami priešiškus genčių vadus. Nedundž Čelijano II laikais valstybė siekė ir vakarinį krantą. Nedundž Čelijanas III yra laikomas didžiausiu Pandijos valdovu, nes jo laikais Pandijos ekspansija apkarpė ir kaimynių Čolos bei Čeros valdas.

Pandijoje buvo puikiai organizuota administracija, klestėjo ankstyvoji tamilų literatūra ir senovinė religija, parašytas Tirukuralas, žymiausias tamilų literatūros kūrinys.

Valstybės istorija nutrūko III a., visą Tamilakamą užvaldžius Kalabharams. Tačiau valdovų dinastijos seka buvo išlaikyta, ir Pandija vėl atgimė VI a. kaip Viduramžių pandijos.

## Valdovai
* Nedunj Cheliyan I (Aariyap Padai Kadantha Nedunj Cheliyan)
* Pudappandiyan
* Nedunj Cheliyan II (Pasumpun Pandiyan)
* Mudukudumi Paruvaludhi
* Nedunj Cheliyan III (Talaiyaalanganathu Seruvendra Nedunj Cheliyan)
* Nan Maran
* Maran Valudi
* Musiri Mutriya Cheliyan
* Ukkirap Peruvaludi
Pandija

**Pandija**:
* Senovės graikų mitologinė dievybė – Pandija (mitologija);
* Senovės tamilų valstybė – Pandija (tamilai);
* Vidurmažių tamilų valstybė: Pandijų dinastija.
Jonas Geštautas

**Jonas Geštautas** (1866 m. balandžio 5 d. Kaunas – 1943 m. gegužės 6 d. ten pat) – Rusijos imperijos ir Lietuvos karinis veikėjas, atsargos generolas.

## Biografija
1883 m. Sankt Peterburge baigė Petro I 2-ąjį kadetų korpusą, 1885 m. baigė Pavelo karo mokyklą, 1903 m. baigė Sankt Peterburgo Archeologijos institutą.

Nuo 1883 m. tarnavo Rusijos imperijos kariuomenėje. 1885–1910 m. leibgvardijos Pavelo pulko karininkas. Nuo 1911 m. 11-ojo šaulių pulko vadas. Pirmojo pasaulinio karo dalyvis, dalyvavo kovojant su Austrijos-Vengrijos kariuomene. 1914 m. generolas majoras. Mūšyje kontūzytas. 1915–1917 m. šaulių brigados, divizijos, korpuso vadas. 1917 m. birželio mėn. dėl ligos paleistas į atsargą.

1918 m. pabaigoje grįžo į Lietuvą. 1919 m. Lietuvos kariuomenės generolas. 1919 m. sausio mėn. – 1920 m. rugsėjo mėn. mokytojavo komercijos mokykloje Kaune, nuo 1920 m. spalio mėn. Kauno mokytojų draugijos rusų gimnazijos mokytojas, 1921–1935 m. vicedirektorius. 1935 m. vienas iš draugijos „Mokslas -Šviesa“ steigėjų.

## Šaltiniai
Algirdas Stanislovas Kairys

**Algirdas Stanislovas Kairys** (g. 1932 m. gegužės 13 d. Osija, Alvito valsčius - m. 2024 m. rugsėjo 26 d.) – Lietuvos karinis veikėjas, dimisijos pulkininkas.

## Biografija
1955 m. baigė Riazanės pėstininkų karo mokyklą, 1967 m. baigė Maskvos M. Frunzės karo akademiją. Iki 1977 m. tarnavo TSRS ginkluotosiose pajėgose – būrio, kuopos vadas, junginio operatyvinio skyriaus viršininko pavaduotojas, viršininkas. 1977–1987 m. Lietuvos SSR Savanoriškos draugijos armijai, aviacijai ir laivynui remti Centro komiteto pirmininko pavaduotojas.

1988-1990 m. Lietuvos SSR vidaus reikalų ministro pavaduotojas - Kadrų skyriaus viršininkas. 1990 m. liepos mėn. – 1992 m. kovo mėn. Lietuvos Respublikos Krašto apsaugos departamento 3 skyriaus viršininkas, štabo viršininko pavaduotojas. 1994 m. pulkininkas.

## Šaltiniai
Aleksandras Katchė

**Aleksandras Katchė** (1895 m. kovo 26 d. Kaune – 1985 m. Toronte) – Lietuvos karinis veikėjas, pulkininkas, inžinierius.

## Biografija
Tėvas – Emilis fon Katchė (1863–1946) – buvo Lietuvos vokiečių bendruomenės veikėjas, Kauno vokiečių realinės gimnazijos pirmasis direktorius. Jis buvo vedęs du kartus, šeimoje be Aleksandro dar augo Olga (g. 1896–?), Valentinas (1899–1990), Nina (1901–1969), Viktoras (1906–1979) ir iš pirmos santuokos Ana Miram (1893–1983). Giminėje buvo gerbiamos karinės tradicijos: Liudvigas Katchė ir Maksimas Katchė buvo aukštas pareigas pasiekę kariškiai.   

Aleksandras studijavo Kijevo politechnikos institute, 1929 m. baigė Lietuvos universitetą. Nuo 1913 m. tarnavo Rusijos imperijos kariuomenėje. 1914 m. Sankt Peterburge baigęs Michailo artilerijos mokyklą tarnavo artilerijos daliniuose, artilerijos inspekcijos valdyboje.

Grįžęs į Lietuvą 1922 m. vasario mėn. mobilizuotas į Lietuvos kariuomenę. 1922–1930 m. tarnavo artilerijos tiekimo skyriuje, 1930–1939 m. – Ginklavimo valdybos viršininko pavaduotojas, 1931 m. pulkininkas. 1932–1935 m. dar ir artilerijos dirbtuvių Techninės dalies vedėjas.

TSRS okupavus Lietuvą, 1941 m. kovo mėn. su šeima išvyko (repatrijavo) į Vokietiją. 1949 m. persikėlė gyventi į Kanadą. Mirė 1985 m. Toronte.

## Įvertinimas
* 1930 m. Gedimino 3 laipsnio ordinas ordinas

## Šaltiniai
Zenonas Gerulaitis

**Zenonas Gerulaitis** (1894 m. gruodžio 22 d. Paežerių dvaras, Vilkaviškio apskritis – 1945 m. balandžio 22 d. Taišeto lageris, Irkutsko sritis) – Lietuvos karinis veikėjas, divizijos generolas.

## Biografija
1914–1916 m. studijavo Petrogrado universiteto Gamtos ir geografijos fakultete. Mobilizuotas į Rusijos kariuomenę. Pirmojo pasaulinio karo dalyvis. 1916 m. Petrograde baigė Vladimiro karo mokyklą.

Nuo 1918 m. lapkričio mėn. Lietuvos kariuomenės savanoris. 1918–1920 m. dalyvavo kovojant su Raudonaja armija ir Lenkijos kariuomenės daliniais. 1919–1920 m. kuopos, bataliono vadas.

1922 m. baigė Aukštuosius karininkų kursus. 1924 m. Briuselyje baigė Karo akademiją. 1924–1926 m. Vyriausiojo štabo Operatyvinio skyriaus viršininko padėjėjas (pavaduotojas), viršininkas. 1926–1929 m. Pirmosios, Antrosios karo apygardos štabo viršininkas. 1929–1934 m. Vyriausiojo štabo valdybos viršininkas. 1934–1937 m. karo atašė Prancūzijoje, Belgijoje. 1937 m. divizijos generolas. Nuo 1937 m. lapkričio mėn. Kariuomenės tiekimo viršininkas. 1938 m. spalio mėn. – 1939 m. kovo mėn. ėjo 3-osios pėstininkų divizijos vado pareigas.

1940 m. birželį SSRS okupavus Lietuvą, „Liaudies kariuomenės“, Raudonosios armijos 29-ojo šaulių teritorinio korpuso tiekimo viršininkas. 1941 m. birželio 14 d. suimtas Varėnoje, išvežtas į Norilską, vėliau į Taišetą. 1943 m. gegužės mėn. Ypatingojo pasitarimo nuteistas kalėti.

1943m. liepos mėn. iš Norilsko perkeltas į Krasnojarską.

Irkutsko srityje, Taišeto lageryje mirė nuo išsekimo.

## Įvertinimas
* 1923 m. 1-ojo laipsnio Vyties Kryžius Nr.1314
* 1929 m. DLK Gedimino 3-ojo laipsnio ordinas
* 1930 m. Vytauto Didžiojo 3-ojo laipsnio ordinas
*1928 m. Lietuvos kariuomenės kūrėjo-savanorio medalis Nr.13
*1928 m. Lietuvos Nepriklausomybės medalis
*1938 m. Šaulių žvaigždės ordinas
*1939 m. Šaulių žvaigždės medalis
*1931 m. Belgijos Leopoldo 4-ojo laipsnio ordinas
*1935 m. Belgijos Leopoldo II 2-ojo laipsnio ordinas
*1931 m. Belgijos karūnos 3-ojo laipsnio ordinas
*1929 m. Latvijos Nepriklausomybės karo 10-mečio medalis
*1938 m. Prancūzijos Garbės legiono 3-ojo laipsnio ordinas (Komandoro kryžius)
*1938 m. Prancūzijos Garbės legiono 4-ojo laipsnio ordinas (Karininko kryžius)

## Šaltiniai
Antanas Kazilevičius

**Antanas Kazilevičius** (1887 m. birželio 19 d. Ustukiuose, Pasvalio valsčius – 1964 m. birželio 13 d. Kaune) – Lietuvos karinis veikėjas, pulkininkas.

## Biografija

1914 m. baigė Maskvos komercijos instituto Komercijos kursus.

1918 m. gruodžio mėn. savanoriu stojo į Joniškėlio partizanų dalinį. Nuo 1919 m. spalio mėn. Joniškėlio bataliono karininkas. 1919 m. gruodžio mėn. batalioną performavus į 9-ąjį pėstininkų pulką, 1919–1920 m. bataliono vadas, vėliau pulko ūkio dalies vedėjas, viršininkas, laikinasis pulko vadas. 1919–1920 m. gruodžio mėn. dalyvavo nepriklausomybės kovose su Raudonaja armija ir Lenkijos kariuomenės daliniais.

1928 m. baigė Aukštuosius karininkų kursus, 1933 m. baigė Aukštosios karo mokyklos Administravimo skyrių. 1929–1940 m. Karo ligoninės ūkio viršininkas. 1940 m. pulkininkas.

Nuo 1940 m. dirbo Raudonojo Kryžiaus ligoninėje Kaune direktoriaus pavaduotoju ūkio reikalams. 1946 m. liepos mėn. sovietinio saugumo suimtas, 1947 m. gegužės mėn. karo tribunolo išteisintas, netrukus iš kalėjimo paleistas.

## Įvertinimas
* 1927 m. II rūšies Vyčio kryžiaus 3 laipsnio ordinas
* 1932 m. Gedimino 3 laipsnio ordinas

## Šaltiniai
Vitas Antanas Kelevišius

**Vitas Antanas Kelevišius** (g. 1944 m. lapkričio 1 d. Vijeikiai, Utenos valsčius) – Lietuvos karinis veikėjas, pulkininkas.

## Biografija
1965 m. Įsrutyje (Kaliningrado sritis) baigė atsargos karininkų kursus. 1963–1966 m. ir 1968–1970 m. tarnavo TSRS ginkluotosiose pajėgose. 1972–1980 m. Utenos politechnikumo karinio rengimo vadovas. 1980 m. Vilniaus pedagoginiame institute baigė geografiją. 1980–1990 m. Utenos raj. liaudies švietimo skyriaus mokyklų inspektorius. Nuo 1990 m. rugpjūčio mėn. Lietuvos Respublikos Krašto apsaugos departamento tarnautojas Utenoje, nuo 1993 m. vasario mėn. Savanoriškosios krašto apsaugos tarnybos Utenos apskrities teritorinio gynybos štabo viršininkas, 1993–2004 m. rinktinės vadas. 1997 m. baigė Strateginių tyrimų ir gynybos ekonomikos koledžą Džordžo Maršalo centre (Garmišas-Partenkirchenas, Vokietija). 1999 m. pulkininkas. 1999 m. spalio mėn. – 2002 m. rugsėjo mėn. Gynybos štabo viršininko pavaduotojas personalui. Nuo 2002 m. rugsėjo mėn. Krizių valdymo centro prie Krašto apsaugos ministerijos Administracinio skyriaus viršininkas.

## Įvertinimas
* 1995 m. Lietuvos kariuomenės kūrėjų savanorių medalis
* 1999 m. Sausio 13-osios atminimo medalis

## Šaltiniai
Čera

**Čera** (tamil. *சேரர்*) buvo senovinė tamilų valstybė, Pietų Indijoje, Tamilakame (Kaveri upės aukštupyje). Ji klestėjo III a. pr. m. e. – II amžiais.

Kad atskirti nuo to paties pavadinimo, toje pačioje vietoje buvusios valstybės, egzistavusios VIII–XIV a. (viduramžių Čeros, ji vadinama **Senąja Čera**. Čera dar buvo vadinama ir viduramžių valstybė Keraloje, neturėjusi nieko bendro su kitomis Čeromis.

Vienu metu su Čera Tamilnadą valdė dar dvi svarbios valstybės: Pandija pietuose ir Čola rytuose.

Čeros sostinė buvo Vanči Muturas.

## Istorija

Čera valdė vidines Tamilakamo teritorijas (dabar vadinamas *Kongunadu*) į vakarus nuo Čolos. Nors tikrosios teritorijos toli į vakarus nesiekė, per savo vasalus Čera valdė ir pajūrį (t. y. dabartinę šiaurės Keralą).

Čera, kaip ir Pandija, klestėjo dėl prekybos su vakarų šalimis. Jos svarbiausias uostas buvo Kodungaluras, užsienio autorių šaltiniuose vadinamas *Musiriu*.

Valstybės istorija nutrūko III a., visą Tamilakamą užvaldžius Kalabharams. Tačiau valdovų dinastijos seka, atrodo, buvo išlaikyta. IX a pradžioje Čera vėl atgimė Keralos pajūryje kaip Viduramžių Čera.

## Valdovai
* Nedum Cheralathan,
* Palyane Chel Kezhu Kuttuvan,
* Kalankai Kanni Narmudi Cheral,
* Kadal Pirakottiya Vel Kezhu Kuttuvan,
* Attu Kottu Pattu Cheralathan,
* Chelva Kadunko Azhi Athan,
* Thakadur Erintha Perum Cheral Irumporai,
* Kudako Ilam Cheral Irumporai
Baltoji eglė

**Baltoji eglė** (*Picea glauca*) – pušinių (*Pinaceae*) šeimos, eglių (*Picea*) genties visažalis spygliuotis medis. Baltoji eglė yra Manitobos provincijos (Kanada) ir Pietų Dakotos valstijos (JAV) simbolis.

## Paplitimas

Plačiai paplitusi Šiaurės Amerikoje, nuo centrinės Aliaskos iki Niufaundlando, pietuose arealas siekia Montaną, Mičiganą ir Meiną. Atskiri populiacijos plotai yra Pietų Dakotoje, Vajominge.

Lietuvoje kartais auginama parkuose, prie sodybų.

## Aprašymas

Aukštis apie 15-30 m (kartais iki 40 m). Kamieno skersmuo 1 m ir daugiau. Spygliai 8–16 mm ilgio, melsvai žali, šakelių viršutinėje pusėje palinkę į priekį, apatinėje iškilę aukštyn. Kankorėžiai cilindriški, 3–6 cm ilgio, 1,5–2,5 cm pločio.

Baltosios eglės mediena naudojama popieriaus gamybai, kitai medienos produkcijai.

Išskiriami 4 porūšiai:
* *Picea glauca glauca*
* *Picea glauca densata*
* *Picea glauca albertiana*
* *Picea glauca porsildii*

## Šaltiniai
Andrius Kerbelis

**Andrius Kerbelis** (1893 m. gruodžio 10 d. Gilbonys prie Smilgių – 1965 m. vasario 19 d. Kaunas) – Lietuvos karinis veikėjas, pulkininkas leitenantas.

## Biografija
1916 m. Maskvoje baigė karo mokyklą. Pirmojo pasaulinio karo dalyvis, 1918 m. buvo vokiečių nelaisvėje. Grįžęs į Lietuvą 1919 m. balandžio mėnesį mobilizuotas į Lietuvos kariuomenę. Tarnavo pėstininkų daliniuose, dalyvavo Nepriklausomybės kare. 1920 m. lapkričio mėn. pasižymėjo Širvintų kautynėse su Lenkijos kariuomenės daliniais. Nuo 1921 m. pėstininkų pulko vado pavaduotojas, kartu ėjo vado pareigas. 1923 m. baigė Aukštuosius karininkų kursus. Nuo 1924 m. kovo mėn. Devintojo pėstininkų pulko vado pavaduotojas. 1925 m. pulkininkas leitenantas. Nuo 1925 m. gruodžio mėn. Šarvuočių rinktinės vado pavaduotojas, nuo 1926 m. birželio mėn. Šarvuočių rinktinės vadas. 1927–1940 m. Marijampolės apskrities karo komendantas.

TSRS okupavus Lietuvą 1940 m. birželio mėnesį iš kariuomenės atleistas. Per nacių okupaciją 1941–1944 m. buvo Priverčiamojo darbo įstaigų vyresnysis inspektorius. Po Antrojo pasaulinio karo trejus metus slapstėsi. Sovietinio saugumo suimtas, kalintas Pečiorlage. Po 12 m. grįžo į Lietuvą.

## Įvertinimas
* 1921 m. Vyčio kryžiaus 5 laipsnio ordinas
* 1932 m. Gedimino 3 laipsnio ordinas

## Šaltiniai
Kalninė eglė

**Kalninė eglė** (, ) – pušinių (*Pinaceae*) šeimos, eglių (*Picea*) genties visažalis spygliuotis medis.

## Apibūdinimas
Aukštis apie 25-45 m, retai iki 60 m, o aukščiausia kalninė eglė išmatuota 67,7 m aukščio. Kamieno skersmuo iki 1,2 m, retai iki 2 m, o didžiausias išmatuotas skersmuo 2,2 m. Medžio laja siaurai kūginė. Spygliai 15-30 mm ilgio, melsvai žali. Kankorėžiai cilindriški, nusvirę, 4-8 cm ilgio, 1,5-3 cm pločio. Išlaiko iki -39.9°C šaltį.

## Porūšiai
Išskiriami du porūšiai:
* *Picea engelmannii* subsp. *engelmannii*
* *Picea engelmannii* subsp. *mexicana* (Martínez) P.A.Schmidt

## Amžius
Pagal skersinį kamieno pjūvį, žinomas seniausias individas yra išgyvenęs 911 metų. 

## Paplitimas
Paplitusi Šiaurės Amerikos vakaruose, nuo Britų Kolumbijos ir Albertos šiaurėje. Pietuose arealas siekia Kaliforniją, Arizoną ir Naująją Meksiką. Yra keli uždari arealai šiaurinėje Meksikoje. Auga 900-3450 m aukštyje.

## Panaudojimas
Kalninė eglė yra svarbi kaip medienos, poperiaus pramonės žaliava.

## Nuorodos

* theplantlist.org / Picea engelmannii <small>Parry ex Engelm.</small> 
* conifers.org / Picea engelmannii
* dendro.cnre.vt.edu / Engelmann spruce
* fs.fed.us / Picea engelmannii
* plants.usda.gov / Picea engelmannii
* efloras.org / Picea engelmannii var. engelmannii
* iucnredlist.org / Picea engelmannii
Algimantas Vladas Garsys

**Algimantas Vladas Garsys** (1942 m. gegužės 10 d. Dusetose - 2018 m. rugsėjo 23 d. Tampoje, Floridoje, JAV) – JAV ir Lietuvos karinis veikėjas. 1988 m. JAV jūrų pėstininkų pulkininkas.

## Biografija
1944 m. su tėvais pasitraukė į Vokietiją. 1949 m. apsigyveno JAV. 1966 m. Masačūsetso universitete baigė fizinį lavinimą, 1967 m. baigė jūrų pėstininkų kursus.
1968 m. dalyvavo Vietnamo kare. 1969 m. Quantico (Virdžinijos valstija) jūrų bazės bataliono materialinio tiekimo skyriaus viršininkas. 1971 m. baigė Monterėjaus (Kalifornijos valstija) Karinį kalbų institutą, išmoko tajų kalbą. 1971–1973 m. JAV patarėjas Tailando karališkajame jūrų pėstininkų korpuse. 1975 m. JAV divizijos Quantico materialinio tiekimo skyriaus viršininko pavaduotojas, 1976 m. čia baigė desantininkų karo mokyklą. 1976–1979 m. dėstė jūrų pėstininkų korpuso mokykloje Olbanyje (Džordžijos valstija). 1980 m. baigė jūrų pėstininkų štabo vadų koledžą. 1980–1985 m. štabo karininkas ryšiams su JAV Kongresu, Pentagonu ir operatyviniais štabais. 1986 m. vadovavo operatyviniam daliniui Okinavoje (Japonija), Pietų Korėjoje. 1987 m. baigė Gynybos sistemų valdymo koledžą Fort Belvoire (Virdžinijos valstija). Dirbo jūrų korpuso štabe Vašingtone valdymų ir kontrolės sistemų vadovo pavaduotoju. 1989 m. baigė Nacionalinio gynybos universiteto Vašingtone Jungtinių pajėgų koledžą. Dirbo generolo H. N. Švarckopfo štabe, per Persijos įlankos karą 1991 m. vadovavo kariuomenės aprūpinimo skyriui. 1991–1993 m. jūrų pėstininkų korpuso materialinio tiekimo centro Barstow (Kalifornijos valstija) vadovas.

1993 m. išėjęs į atsargą, savo karinę patirtį perteikė Lietuvos kariuomenei. Baltijos instituto Vašingtone valdybos narys. 1995 m. Pietų Floridos universitete baigė verslo administravimą ir sąskaitybą. 1997–1999 m. Lietuvos kariuomenės generalinis inspektorius.

## Šaltiniai
Info TV

**Info TV** – lietuviškas skaitmeninis televizijos kanalas, pradėtas transliuoti 2007 m. lapkričio 12 d. Programos pagrindas – informacinės ir publicistinės laidos. Kartojamos kai kurios LNK ir BTV laidos.

Transliuotojas – UAB „Laisvas ir nepriklausomas kanalas“.

## Istorija
Info TV transliacijas pradėjo 2007 m. lapkričio 12 d. Nuo televizijos atsiradimo ji transliuodavo vidutiniškai 15–16 valandų per parą, nuo 2012 m. kovo 5 d. laidos rodomos visą parą.

2018 m. gruodžio 1 d. kanalas pradėtas transliuoti HD raiška, kaip ir kiti LNK grupei priklausantys kanalai – LNK, BTV ir TV1.

## Žinios
Darbo dienomis per „Info TV“ kanalą transliuojama žinių laida „Infodiena“. Tai – ilgiausios trukmės žinių laida Lietuvoje. Ji transliuojama 4 valandas, tik su reklaminiais intarpais. Nors televizija priklauso LNK grupei, turi savo atskirą žinių tarnybą. „Infodiena“ transliuojama nuo pirmadienio iki penktadienio 17–21 val. tiesiogiai ir 21-22.30 val. kartojama. „Infodiena“ taip pat transliuojama darbo dienomis 17.00 val. per BTV.

## Laidos

* Infodiena
* @rimvydasvalatka
* Bus visko (kartojimai)
* KK2 (kartojimai)
* Yra, kaip yra (kartojimai)
* Nuo… Iki… (kartojimai)
* VIDO VIDeO (kartojimai)
* Sveikatos namai (kartojimai)
* Sveikatos kodas (kartojimai)
* Gyvūnų policija (kartojimai)
* Gyvenu čia
* Info TV dokumentika
* LNK žinios (kartojimai)
* Bučiuoju. Rūta (kartojimai)
* Gyvūnų pasaulis (kartojimai)
* Tauro ragas (kartojimai)
* Pažinimo klubas (kartojimai)
* Dabar pasaulyje (žinios rusų kalba)
* Labas vakaras, Lietuva (kartojimai)
* Nacionalinė krepšinio lyga (tiesioginės transliacijos; nuo 2019–2020 m. sezono)
* Apie žūklę (kartojimai)

### Anksčiau rodytos laidos

* Alfa savaitė
* Algis Ramanauskas plius
* Andrius Užkalnis plius
* Valanda su Rūta
* Panikos kambarys
* Vakarų efektas
* Ne vienas kelyje (kartojimai)
* Diagnozė: valdžia
* 24 valandos (kartojimai)
* Pagalbos skambutis (kartojimai)
* Šefas rekomenduoja
* Mes pačios (kartojimai)
* Ufologų pasakojimai
* KTV – kino ir tele virtuvė
* Moterys prieš vyrus (kartojimai)
* Savaitės kriminalai (kartojimai)
* Superdokumentika (dokumentinių filmų rubrika)
* Visi už vieną (kartojimai)
* Rytas su LNK (kartojimai)
* Kitu kampu (kartojimai)
* Alchemija
* Pasivaikščiojimai
* Dviračio šou

## Logotipai

Vaizdas:Info_tv_logo.jpg|Logotipas, naudotas nuo 2007 m. lapkričio 12 d. iki 2012 m. kovo 5 d.
Vaizdas:infotv_logo.png|Logotipas, naudotas nuo 2012 m. kovo 5 d. iki 2015 m. rudens
Vaizdas:Info tv logo new.jpg|Logotipas, naudotas nuo 2015 m. rudens
Vaizdas:INFO TV SCREENBUGlogo.webp|Logotipas, naudojamas nuo 2018 m. balandžio 15 d.


## Galerija

Vaizdas:info_diena_201204.png|Kadras iš „Infodienos“ 2012 m. balandžio mėn. Vedėjas – Deividas Jursevičius
Vaizdas:info_diena_20130412.jpg|Kadras iš „Infodienos“ 2013 m. balandžio 12 d. Vedėjas – Viktoras Jakovlevas
Vaizdas:info_diena_20130416.png|Kadras iš „Infodienos“ 2013 m. balandžio 16 d. Vedėja – Rasa Tapinienė


## Nuorodos
* Oficiali Info TV svetainė
Indinis raibasis ragasnapis

**Indinis raibasis ragasnapis** (*Anthracoceros coronatus*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Paplitę Šri Lankos ir Indijos atogrąžų miškuose.

Kūnas apie 65 cm ilgio, svoris 570-1180 g. Plunksnų danga juoda, išskyrus pilvas, gurklys ir apatinė uodegos pusė yra baltos spalvos. 

Patelė deda 2-3 baltus kiaušinius.

Visaėdis - minta vaisiais, smulkiais žinduoliais, smulkiais paukščiais, smulkiais driežais ir vabzdžiais. Fikusų (*Ficus*) vaisiai yra vienas svarbiausių maisto šaltinių. Neperėjimo metu nuo gegužės iki vasario figos sudarė 60 proc., veisimosi metu, tai yra kovo ir balandžio mėn. iki 75 proc. lizde atsineštų vaisių buvo figos.
 
Gyvena apie 12 metų.

## Šaltiniai
Balticum Auksinis

**Balticum Auksinis** – televizijos kanalas, pradėtas transliuoti 2003 metų vasarą iš pradžių Klaipėdoje, o vėliau ir Vilniaus, Kauno, Šiaulių bei Panevėžio miestuose. Nuo 2022 metų vasario 1 dienos Balticum Auksinis kanalas transliuojamas aukštos raiškos HD formatu UAB „Balticum TV“ abonentams.  

2004 metais, laimėjus Radijo ir televizijos komisijos skelbtą konkursą, Balticum TV pradėjo retransliuoti originalų filmų kanalą per skaitmeninės televizijos stotį Vilniuje. Kanalas yra transliuojamas nauja profesionalia vaizdo išleidimo sistema.

Kanalas transliuojamas per kabelinės televizijos tinklus, taip pat ir per skaitmeninės televizijos stotis.

2005 m. filmai pradėti rodyti stereofoniniu garsu. Dabar visi filmai rodomi stereofoniniu garsu. 

„Balticum Auksinis“ kanalu transliuojami lietuviškai įgarsinti filmai. Kasdien parodoma po 8–10 filmų, nuo 7 val. ryto iki 3 val. nakties. Tai ir geriausi festivaliniai filmai, ir kokybiškas komercinis Europos ir Holivudo kinas.

Beveik visi „Balticum Auksinio“ filmai yra įgarsinami lietuviškai profesionalioje “Balticum TV” garso montažinėje.

Filmai transliuojami kas dvi valandas, tarp filmų įterpiant originaliai sumontuotus anonsus. Jokios reklamos, jokios komercijos.

Gali būti transliuojamas tiek programų paketuose, tiek ir skaitmeniniu būdu (koduotas).

Transliuotojas – UAB „Balticum TV“.

## Nuorodos
* Oficiali svetainė
Rytinis raibasis ragasnapis

**Rytinis raibasis ragasnapis** (*Anthracoceros albirostris*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Paplitę Pietryčių Azijos ir šiaurės rytinio Indijos subkontinento pusiaujinio, subekvatorinio, atogrąžų ir iš dalies paatogrąžių klimato zonose. 

Jų natūralios buveinės - drėgnieji miškai.

Tarptautinė ornitologų sąjunga pasaulio paukščių sąrašo *v11.2* versijoje išskiria 2 porūšius:
* *A. a. albirostris* (Shaw, 1808); savaiminis šiaurės rytų Indijoje, Mianmare, pietinėje Kinijoje, Indokinijoje ir Malakos pusiasalyje. 
* *A. a. convexus* (Temminck, 1832); savaiminis Malakos pusiasalio pietuose, Didžiosiose Sundos (išskyrus Sulavesio salą) ir gretimose mažesnėse salose.

Rytiniai raibieji ragasnapiai minta vaisiais, vabzdžiais, vėžiagyviais, mažais ropliais ir kartais smulkiais žinduoliais ir smulkiais paukščiais bei jų kiaušiniais.

## Šaltiniai
Suluvinis raibasis ragasnapis

**Suluvinis raibasis ragasnapis** (*Anthracoceros montani*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Endeminė rūšis Pietryčių Azijos Sulu salose, priklausančiose Filipinams. Jų natūralios buveinės - pusiaujo klimato drėgnieji miškai. Nyksta dėl natūralių buveinių naikinimo. 2019 m. duomenimis, kaip manoma, laisvėje gyvena 27 subrendę individai.

## Šaltiniai
Palavaninis raibasis ragasnapis

**Palavaninis raibasis ragasnapis** (*Anthracoceros marchei*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis. Artimiausi jiems suluviniai raibieji ragasnapiai (*Anthracoceros montani*).

Endeminė rūšis paplitusi Filipinams priklausančioje Palavano ir mažesnėse gretimose salose. Jų mėgstamiausias biotopas - atogrąžų sengirės, kuriose gyvena sėsliai.

Kūno ilgis apie 70 cm, svoris apie 750 g. Plunksnų danga juoda, uodega balta. Snapas kreminės spalvos. Skleidžia žemą garsą, panašų į *‘kaauu’* ir *‘kreik’* - *‘kreik’*.

Minta vaisiais, vabzdžiais ir smulkiais ropliais.

## Šaltiniai
2TV

**„2TV“** – lietuviškas skaitmeninis pramoginis televizijos kanalas, pradėtas transliuoti 2007 m. lapkričio 19 d. Nuo 2007 m. lapkričio iki 2020 m. kovo 30 dienos vadinosi „Liuks!“.

„2TV“ yra 24 valandas per parą transliuojamas pramoginis-muzikinis kanalas. Anksčiau, kai kanalas vadinosi „Liuks!“, buvo kartojamos LNK televizijos muzikinės ir pramoginės laidos (pvz. „Radioshow“). Kanalas matomas visoje Lietuvoje, transliuojamas ir HD formatu. „2TV“ kanalui turinį kuria organizacija „Urbs TV“.

2020 m. balandžio mėn. duomenimis, „2TV“ kasdien vidutiniškai įsijungdavo apie 208 000 žiūrovų.

Kanalas orientuojasi į muziką mėgstančią auditoriją.

Transliuotojas – UAB „Laisvas ir nepriklausomas kanalas“.

## Šaltiniai
Kroatija Pirmojoje Jugoslavijoje

Dabartinė **[[Kroatija]] Pirmosios [[Jugoslavija|Jugoslavijos]] valstybės** sudėtyje išbuvo nuo 1918 m. įvykusio šios valstybės susikūrimo iki 1941 m. vokiečių okupacijos.

Kroatijos ir Serbijos susivienijimą 1918 m. paruošė ilga Jugoslavų komiteto veikla. 1918 m. gruodžio 1 d. Serbijos princas Aleksandras paskelbė apie serbų, kroatų ir slovėnų karalystės įkūrimą, kurios valdovas tapo Serbijos karalius, o sostinė – Belgradas.

Naujai susikūrusi valstybė neišvengė gilių vidinių prieštaravimų, įskaitant ir ilgainiui išryškėjusį antagonizmą tarp dviejų didžiausių tautinių grupių – serbų ir kroatų. Aristokratinis serbų nacionalizmas, bandydamas įsiviešpatauti bendroje valstybėje, susidūrė su kroatų aristokratinio ir biurokratinio nacionalizmo mišiniu bei buržuaziniu slovėnų nacionalizmu. Nuo pat Jugoslavijos įkūrimo joje kovojo dviejų tipų nacionalizmai – kroatų separatizmas, siekiant nepriklausomos valstybės, ir serbų centralizmas, siekiantis išsaugoti serbų dominuojamą Jugoslavijos valstybę.

1941 m. Vokietijai ir jos sąjungininkams užėmus Jugoslaviją kroatų nacionalistai suformavo Nepriklausomą Kroatijos valstybę.

## Nuorodos
Malaizinis raibasis ragasnapis

**Malaizinis raibasis ragasnapis** (*Anthracoceros malayanus*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių rūšis.

Kūno ilgis 60-65 cm.

Paplitę Pietryčių Azijos Malakos pusiasalyje, Sumatros ir Borneo salose.

## Šaltiniai
Raibieji ragasnapiai

**Raibieji ragasnapiai** (*Anthracoceros*) – ragasnapinių paukščių (*Bucerotiformes*) būrio, ragasnapinių (*Bucerotidae*) šeimos paukščių gentis.

Genties rūšys paplitusios Pietų ir Pietryčių Azijos pusiaujinio, subekvatorinio, atogrąžų ir iš dalies paatogrąžių klimato zonose.

## Rūšys
Tarptautinė ornitologų sąjunga pasaulio paukščių sąrašo *v11.2* versijoje išskiria 5 rūšis:
* *[[Anthracoceros albirostris]]* (Shaw, 1808) – Rytinis raibasis ragasnapis;
* *[[Anthracoceros coronatus]]* (Boddaert, 1783) – Indinis raibasis ragasnapis;
* *[[Anthracoceros malayanus]]* (Raffles, 1822) – Malaizinis raibasis ragasnapis;
* *[[Antracoceros marchei]]* Oustalet, 1885 – Palavaninis raibasis ragasnapis;
* *[[Anthracoceros montani]]* (Oustalet, 1880) – Suluvinis raibasis ragasnapis;

## Šaltiniai
Vilhelmas Kavaliauskas

**Vilhelmas Kavaliauskas** (g. 1948 m. liepos 15 d. Ukmergėje) – Lietuvos karinis veikėjas, pulkininkas.

## Biografija
1969 m. baigė Jeisko karo aviacijos lakūnų mokyklą. 1965–1990 m. tarnavo TSRS karinėse oro pajėgose. 1990 m. gruodžio mėn. – 1991 m. balandžio mėn. Sporto ir technikos susivienijimo „Vytis“ prie Lietuvos Respublikos Krašto apsaugos departamento generalinio direktoriaus pavaduotojas. 1991 m. balandžio mėn. mėn. – 1992 m. sausio mėn. „Lietuvos aeroklubo“ tarnybos pirmininko pirmasis pavaduotojas. 1995 m. pulkininkas. 1995 m. birželio mėn. – 1996 m. lapkričio mėn. dirbo Gynybos štabe (iki 1996 m. Lietuvos kariuomenės Generalinis štabas).

Moka anglų, rusų kalbas. Sutuoktinė Olga, vaikai Leonidas, Vita.

## Šaltiniai
Trogoniniai paukščiai

**Trogoniniai paukščiai** (*Trogoniformes*) – paukščių (*Aves*) būrys.

Kūnas 23-40 cm. Sparnai trumpi, platūs, uodega paprastai ilga. Snapas platus. Aplink akis plikos odos lopas. Plunksnos purios, dažnai žvilgančios.

Paplitę Azijos, Afrikos ir Amerikos tropikų miškuose. Monogamai. Peri drevėse ir ištuštėjusiuose termitynuose. Dėtyje 2-4 kiaušiniai. Peri patelė ir patinas. Jaunikliai paukščiukinio tipo. Minta vabzdžiais ir smulkiais vaisiais, taip pat moliuskais ir ropliais.

Būryje viena šeima – **trogonai** (*Trogonidae*), 39 rūšys. Žinomiausia rūšis – kecalis (*Pharomachrus mocinno*).

## Gentys
* *[[Apaloderma]]*
* Ausytieji trogonai (*Euptilotis*)
* Azijiniai trogonai (*Harpactes*)
* Kecaliai (*Pharomachrus*)
* Kubos trogonai (*Priotelus*)
* Tikrieji trogonai (*Trogon*)
Levinas Benigsenas

**Levinas Augustas Gotlybas Benigsenas** (, , 1745 m. vasario 21 d. Braunšveigas – 1826 m. spalio 15 d. Bantelnas, Žemutinė Saksonija) – Rusijos imperijos karinis veikėjas, kavalerijos generolas.

## Biografija
Baronas, kilęs iš Hanoverio didikų, Levino Fridricho Beningseno sūnus, nuo 1814 m. grafas. Nuo 1773 m. tarnavo Rusijos imperijos kariuomenėje, kariavo prieš turkus. 1787 m. paskirtas Iziumo husarų pulko vadu. 1792 m. dalyvavo Rusijos karinių junginių, kurie rėmė Targovicos konfederatus, kautynėse su Lietuvos Didžiosios Kunigaikštystės kariuomene prie Myriaus ir Nesvyžiaus. Per 1794 m. sukilimą vieno iš rusų junginių, kurie Salų kautynėse atstūmė J. Jasinskio rinktinę, vėliau, plaukte persikėlę per Nemuną ties Alytumi ir sumušę tokio netiketumo nelaukusius lietuvius, užėmė Vilnių ir Kauną, vadų. 1794 m. – generolas majoras.

1796 m. kartu su armija, kuriai vadovavo Valerijanas Zubovas, dalyvavo kare su Persija, pasižymėjo paimant Derbento tvirtovę. 1798 m. – generolas leitenantas, bet 1798 m. rugpjūčio 30 d., patekęs į naujojo caro Pavelo I nemalonę, išėjo į atsargą.

1801 m. kovo 23 d. rūmų perversmo, kuriame buvo nužudytas imperatorius Pavelas I, dalyvis, o kaip rašė atsiminimuose Platonas Zubovas, perversmo iniciatorius. Po perversmo vėl priimtas į tarnybą ir išsiųstas į garbingą tremtį. 1801 m. liepos mėn. – 1806 m. spalio mėn. Vilniaus generalgubernatorius. Pasižymėjo, kad apribojo vietos bajorų teises. 1802 m. kavalerijos generolas. Per 1806–1807 m. Rusijos ir Prūsijos karą su Prancūzija korpuso vadas, vėliau kariuomenės vyr. vadas. Vadovavo bendrai Rusijos ir Prūsijos kariuomenei, kovojusiai Ylavos mūšyje su Napoleono vadovauta Prancūzijos kariuomene. 1812 m. rugpjūčio – lapkričio mėn. kariuomenės generalinio štabo viršininkas (dėl intrigų prieš M. Kutuzovą atleistas). Tačiau apdovanotas briliantiniais ženklais prie Šv. Andrejaus ordino ir 100 tūkst. rublių. 1813 m. rezervinės armijos, suformuotos Lenkijoje, vadas. 1813 m. spalio 1 d. jo vadovaujama Lenkų armija prie Drezdeno sumušė prancūzų maršalo Sen-Siro korpusą ir dalyvavo Leipcigo mūšyje. Už tai apdovanotas grafo titulu ir dvarais Rusijoje. Po Paryžiaus taikos apdovanotas 1-ojo laipsnio Šv. Georgijaus ordinu ir paskirtas 2-osios armijos vadu. 1818 m. atleistas iš tarnybos grįžo į Hanoverį.

## Šaltiniai
Ajaninė eglė

**Ajaninė eglė** (*Picea jezoensi*) – pušinių (*Pinaceae*) šeimos, eglių (*Picea*) genties visažalis spygliuotis medis.

Paplitusi šiaurės rytų Azijoje; centrinėje Japonijoje, Čangbajaus kalnuose, Sichote Alinyje, Kuriluose, Sachaline, Kamčiatkoje.

Aukštis apie 30-50 m. Kamieno skersmuo 2 m. Spygliai 15-20 mm ilgio, tamsiai žali. Kankorėžiai cilindriški, nusvirę, 4-7 cm ilgio, 2-3 cm pločio.
Katedra (reikšmės)

**Katedra:**

* katedra – religinis pastatas;
* katedra – universiteto ar panašios mokymo, įstaigos padalinys;
* katedra – paaukštinta vieta skaityti paskaitoms;
* Katedra – Lietuvos sunkiojo metalo grupė;
* Katedra – keleto literatūros kūrinių pavadinimas.
Senatas (reikšmės)

Žodis **senatas** gali reikšti:

* senatas – pagrindinis Romos respublikos valdžios organas;
* senatas – aukštieji parlamento rūmai šalyse, turinčiose dviejų rūmų parlamentą:
** Argentinos Senatas;
** Jungtinių Valstijų Senatas;
** Lesoto Senatas;
** Prancūzijos senatas;
* senatas – universiteto valdymo organas;
* senatas – kai kuriose šalyse aukščiausiojo teismo institucija:
** Bendrasis Vokietijos aukščiausiųjų teismų senatas
Katedra (švietimas)

**Katedra** – universiteto, instituto, akademijos ar kitos panašios aukštosios mokyklos akademinis šakinis padalinys, organizuojantis vieno ar kelių artimų dalykų dėstymą ir tyrinėjimą, atsakingas už vienos ar kelių susijusių studijų programų organizavimą. Katedra vadinama ir tokio padalinio darbuotojų visuma.

## Vilniaus universiteto katedra

Pagal Vilniaus Universiteto statutą katedroje turi dirbti ne mažiau kaip šeši visą etatą turintys pedagoginiai ir/ar moksliniai darbuotojai. Ne mažiau kaip keturi turi būti mokslininkai – t. y., turėti daktaro laipsnį.

Katedroje aukščiausia savivaldos institucija yra katedros dėstytojų ir mokslo darbuotojų posėdis. Balso teisę posėdyje turi darbuotojai, kurie turi ne mažiau kaip pusę etato, o jei jų pagrindinės pareigos yra fakultete, tai ne mažiau kaip ketvirtį etato. Viešuose katedros posėdžiuose gali dalyvauti ir katedros studentų atstovai.

### Katedros vedėjas

Katedrai vadovauja katedros vedėjas, kuris yra atsakingas už katedroje vykdomų mokslo darbų ir dėstomų dalykų kokybę. Jis šaukia katedros posėdžius ir jiems pirmininkauja.
Katedros vedėją penkerių metų kadencijai renka fakulteto taryba, o po to rektoriaus teikimu tvirtina Senatas. Paprastai katedros vedėju tampa profesorius, tačiau išimtiniais atvejais juo gali tapti ir docentas.

## Katedros analogai
Universiteto katedros teises gali turėti ir kiti šakiniai padaliniai – klinika, observatorija ir kt.

## Nuorodos
TV7

**TV7** – regioninis televizijos kanalas, transliuojantis programą Jonavos, Ukmergės, Kaišiadorių, Kėdainių, Širvintų, Kauno miestų bei rajonų gyventojams.

TV7 transliuoja savo rengiamą programą, taip pat anksčiau retransliuodavo muzikinio kanalo Ukrainos OTV, Rusijos REN TV ir Init TV programas. Dabar TV7 transliuoja savo ir regioninių partnerių kuriamas programas.

Transliuotojas – UAB „TV7“. Direktorė – Loreta Misionienė.

## Istorija

Kanalas buvo įkurtas kaip **„Jonavos televizija“** 2001 m. 2006 m. televizija pervadinta į TV7.

## Šaltiniai
Fiodoras Bergas

**Fiodoras Bergas** (, , 1793 m. gegužės 26 d. prie Sangastės, netoli Valgos, Estija – 1874 m. sausio 18 d. Sankt Peterburgas) – Rusijos imperijos karinis ir valstybės veikėjas, generolas feldmaršalas.

## Biografija
Kilęs iš nusigyvenusių Livonijos vokiečių dvarininkų. Įstojo į Dorpato universitetą, bet 1812 m. savanoriu išėjo į Rusijos armiją. Paskirtas junkeriu į Rygos korpuso Liepojos pėstininkų pulką, vėliau paskirtas į kvartirmeisterio dalinį. dalyvavo mūšiuose. Su pranešimu apie dalinio persikėlimą per Vyslos upę pasiųstas pas imperatorių Aleksandrą I, iš jo gavo poručiko laipsnį ir priimtas į imperatoriaus svitą. Dalyvavo 1813–1814 m. žygiuose, Leipcigo mūšyje, vykdė diplomatinius pavedimus. 1820 m. perėjo į diplomatinę tarnybą Rusijos pasiuntinybėse Miunchene, Romoje, Neapolyje, 1822 m. tikrasis valstybės patarėjas ir kamerheras. 1823-1825 m. vadovavo topografinėms žvalgybinėms ekspedicijos į Vidurinę Aziją, kurių metu buvo sudarytas Rusijos užkariautų žemių nuo Kaspijos jūros iki Aralo aprašas, padaryti vietovių žemėlapiai. Nuo 1826 m. šį darbą tęsė Konstantinopolyje. Kai ne be jo parengiamųjų darbų prasidėjo 1828-1829 m. Rusijos-Turkijos karas, grįžo į karinę tarnybą. Sužinojęs, kad prasidėjo 1831 m. sukilimas Lietuvoje ir Lenkijoje, dalyvavo baudžiamojoje ekspedicijoje. 1831-1843 m. Rusijos imperijos kariuomenės Lenkijos karalystėje štabo viršininkas. 1855-1861 m. Suomijos generalgubernatorius. 1856 m. grafas. 1863–1874 m. paskutinis Lenkijos karalystės vietininkas. Vadovavo 1863-1864 m. sukilimo malšinimui. Ypatingų represijų ėmėsi po 1863 m. rugsėjo 19 d. pasikėsinimo į jį – Zamoiskių rūmai, per kurių langą buvo mesta bomba, buvo nugriauti. Nebuvo pagailėta net Frederiko Šopeno fortepijono. Nuo 1866 m. generolas feldmaršalas, Valstybės tarybos narys.

## Šaltiniai

* Н.В Берг. Записки о польских заговорах и восстаниях

## Nuorodos
* Georgijaus ordino kavalieriai, Bergas
Polandas (Kiribatis)

**Polandas** – tai vienas iš keturių kaimų Kiritimati saloje (Kalėdų Sala), Kiribatyje. Kaimas buvo pavadintas Lenkijos vardu, nes buvo atvykęs lenkų tyrėjas, kuris padėjo kaimiečiams.

## Vieta

Polandas yra vakarinėje salos dalyje.

## Demografija

Polende gyvena 235 žmonės (2005), ir yra mažiausiai apgyvendintas gyventojus turintis kaimas.
TV11

**TV11** – regioninis televizijos kanalas, kuris savo veiklą pradėjo 1996 metais spalio mėn.

TV11 pateikė įvairų skonį tenkinančią programą – nuo pramoginių, informacinių, kultūrinių laidų iki įvairaus žanro filmų kiekvieną dieną, bei penktadieninių koncertų. 

„TV11“ buvo vienintelė televizija, suteikusi galimybę žiūrovams stebėti Atvirojo Latvijos ledo ritulio čempionato kovas, Lietuvos vyrų rankinio čempionato mačus bei kitas sporto varžybas.
## Bankroto istorija
2009 metų spalio 27 d., įsigaliojo teismo sprendimas dėl bankroto bylos iškėlimo.

2010 metų sausio 12 d. 16:00 val., Lietuvos radijo ir televizijos centras (LTRC) išjungė TV11 transliaciją. Iki transliacijų nutraukimo buvo matoma tik keleto kabelinių televizijų abonentams.

2010 metų sausio 21 d., apeliacinis teismas nusprendė, kad bankroto byla iškelta teisėtai.

2010 metų balandžio 2 d., nutraukiamos visiškos transliacijos, darbuotojai neįleidžiami į patalpas.
## Išnašos

## Nuorodos

Kanalo interneto svetainė
Balticum TV

**Balticum TV** – regioninis televizijos kanalas, transliuojantis programą nuo 1989 m. rugpjūčio 4 d. kabeliniais televizijos tinklais, o nuo 2000 m. balandžio 3 d. – eteriu visoje Klaipėdos apskrityje ir Vakarų Lietuvoje. Nuo 2007 metų ši programa retransliuojama Vilniuje kabeliniais televizijos tinklais bei mikrobangės daugiakanalės televizijos tinklais Šiauliuose, Panevėžyje ir šių miestų apylinkėse (iki 25 km).

Nuo 2009 m. sausio 1 d. televiziją mato beveik 95 proc. Lietuvos žiūrovų. Nuo 2022 metų kovo Balticum TV kanalas transliuojamas aukštos raiškos HD formatu UAB „Balticum TV“ abonentams.   

Balticum TV kanalo programą sudaro žinios (kurios buvo rodomos iki 2020 metų kovo mėnesio), tiesioginės aktualijų ir diskusijų laidos, publicistika, pramogos, filmai.

Transliuotojas – UAB „Balticum TV“.

## Šaltiniai

## Nuorodos
* Oficiali svetainė
Meksikinės grotžuvės

**Meksikinės grotžuvės** (*Astyanax*) – mažųjų lašiašakarpių (*Characidae*) šeimos žuvų gentis.

Gentyje yra apie 100 rūšių. Auginamos akvariumuose.

## Rūšys

* Juostuotoji grotžuvė (*Astyanax fasciatus*)
* *[[Astyanax jordani]]*
* *[[Astyanax aeneus]]*
* *[[Astyanax nasutus]]*
* Stambiadėmė grotžuvė (*Astyanax orthodus*)
* Meksikinė grotžuvė, arba meksikinė tetra (*Astyanax mexicanus*)
* *[[Astyanax armandoi]]*
* Dvidėmė grotžuvė (*Astyanax bimaculatus*)
* *[[Astyanax chico]]*
* *[[Astyanax correntinus]]* - kartais priskiriama *[[Ctenobrycon]]* genčiai
* *[[Astyanax henseli]]* - anksčiau *Tetragonopterus aeneus*
* *[[Astyanax leonidas]]*
* *[[Astyanax paris]]*
* *[[Astyanax pelegrini]]* - kartais priskiriama *Ctenobrycon* genčiai
* *[[Astyanax troya]]*
* *[[Astyanax varzeae]]*
Europos vėliava

**Europos vėliava** – vienas oficialių Europos Tarybos naudojamų simbolių. Vėliava yra žydrai mėlyna, o jos viduryje yra dvylikos auksinių žvaigždžių ratas. Ši vėliava yra ne tik Europos Sąjungos, bet ir Europos vienybės bei identiteto plačiąja prasme simbolis.

Auksinių žvaigždžių ratas reiškia Europos tautų solidarumą ir harmoniją. Skaičius dvylika − tobulumą, užbaigtumą ir vienybę.

Europos vėliava yra vienintelė Europos Komisijos – vykdomosios valdžios − emblema. Kitos Europos Sąjungos institucijos ir įstaigos greta šios vėliavos naudojasi ir savo emblema.

## Istorija
Vėliavos istorijos ištakos yra 1955 m., kai Europos Sąjunga egzistavo kaip Europos anglių ir plieno bendrija. Po Europos Tarybos svarstymų buvo patvirtintas dabartinis vėliavos dizainas.

1983 m. Europos Parlamentas priėmė Europos Tarybos pasiūlymą naudotis šia vėliava.

1985 m. Europos Sąjungos (tuomet egzistavusios kaip Europos Bendrijos) valstybių ir vyriausybių vadovai patvirtino vėliavą kaip oficialią Europos Bendrijų emblemą.

Nuo 1986 m. ja pradėjo naudotis visos Europos Sąjungos institucijos.
Pūkas-TV

**Pūkas-TV** – regioninis televizijos kanalas, pradėjęs transliuoti programą 2001 m. liepos 1 d.   

## Istorija
Nuo 2013-ųjų metų Pūkas-TV kanalo programa transliuojama HD raiška.  

Pūkas-TV kanalo programa nuo 2013 iki 2021 metų buvo transliuojama visame pasaulyje internetu.  

Pūkas-TV beveik visą parą transliuoja lietuvišką muziką. Taip pat transliuojama informacinė laida „Žinios“ ir politinio pobūdžio laidos - „Kitokia Lietuva“, „Tvirta šeima“.

Transliuotojas – UAB „Pūkas“.

## Nuorodos
* Oficiali svetainė
Hasemanijos

**Hasemanijos** (*Hasemania*) – mažųjų lašiašakarpių (*Characidae*) šeimos žuvų gentis.

## Rūšys
* Varinė hasemanija, *Hasemania nana*. Auginama akvariumuose.
Pan TV

**Pan TV** (Panevėžio nepriklausoma televizija) – regioninis televizijos kanalas, transliavęs Panevėžio mieste ir rajone.

## Istorija

Steigėjai – Saulius Bukelis ir Violeta Bukelienė.

1990–2009 m. kanalas priklausė tikrajai ūkinei bendrijai „S. Bukelis ir Ko“, kuri 2009 m. pertvarkyta į uždarąją akcinę bendrovę „Panevėžio regiono televizija“.Didžiąją dalį televizijos eterio laiko (nuo 6:00 iki 2:00 val.) retransliavo TV3 ir Tango TV (vėliau TV6) programą.

2018 m. televizijos kanalas nutraukė transliaciją.

## Šaltiniai

## Nuorodos
* Oficiali svetainė
Dygioji eglė

**Dygioji eglė** arba **sidabrinė eglė** (*Picea pungens*) – pušinių (*Pinaceae*) šeimos, eglių (*Picea*) genties visažalis spygliuotis medis.

Paplitusi vakarinėje JAV dalyje; nuo Aidaho ir Vajomingo šiaurėje iki Arizonos ir Naujosios Meksikos pietuose. Auga 1800-3000 m aukštyje.

Aukštis apie 15–35 m, kartais iki 46 m. Kamieno skersmuo 1,5 m. Spygliai 17–25 mm ilgio, tvirti, neprigludę prie šakos, šviesiai mėlynos spalvos, dygūs. Kankorėžiai cilindriški, nusvirę, 5–10 cm ilgio, 2–4 cm pločio.

Dygiosios eglės kaip dekoratyviniai medžiai auginamos ne tik JAV, bet ir Europoje (taip pat ir Lietuvoje). Auginamos prie namų, miesto želdynuose, kapinėse, parkuose. Dažnai puošiamos kaip Kalėdų eglutės.

## Šaltiniai

## Nuorodos
* Interaktyvus dygiosios eglės savaiminio paplitimo arealo žemėlapis  *Anglų k.*
Menchauzijos

**Menchauzijos** (*Moenkhausia*) – mažųjų lašiašakarpių (*Characidae*) šeimos žuvų gentis.

Auginamos akvariumuose.

## Rūšys
**[[Moenkhausia affinis]]*
*Agneso menchauzija *[[Moenkhausia agnesae]]*
**[[Moenkhausia atahualpiana]]* 
**[[Moenkhausia barbouri]]* 
**[[Moenkhausia bonita]]* 
**[[Moenkhausia browni]]* 
**[[Moenkhausia ceros]]* 
**[[Moenkhausia chrysargyrea]]* 
*Koleto menchauzija *[[Moenkhausia collettii]]* 
**[[Moenkhausia comma]]* 
*Koupo lelijinė tera *[[Moenkhausia copei]]* 
**[[Moenkhausia costae]]*
**[[Moenkhausia cotinho]]* 
**[[Moenkhausia crisnejas]]* 
*Juostatuodegė tetra *[[Moenkhausia dichroura]]* 
**[[Moenkhausia diktyota]]* 
**[[Moenkhausia doceana]]* 
**[[Moenkhausia dorsinuda]]* 
**[[Moenkhausia eigenmanni]]* 
*Džordžo menchauzija *[[Moenkhausia georgiae]]* 
**[[Moenkhausia gracilima]]* 
*Stambiažvynė tetra *[[Moenkhausia grandisquamis]]* 
**[[Moenkhausia hasemani]]* 
**[[Moenkhausia hemigrammoides]]* 
**[[Moenkhausia inrai]]* 
*Margauodegė tetra *[[Moenkhausia intermedia]]* 
**[[Moenkhausia jamesi]]* 
**[[Moenkhausia justae]]* 
**[[Moenkhausia lata]]* 
**[[Moenkhausia latissima]]* 
*Akiuotoji tetra *[[Moenkhausia lepidura]]* 
**[[Moenkhausia levidorsa]]* 
**[[Moenkhausia lopezi]]* 
**[[Moenkhausia loweae]]* 
**[[Moenkhausia margitae]]* 
**[[Moenkhausia megalops]]* 
*Auksinė menchauzija *[[Moenkhausia melogramma]]* 
**[[Moenkhausia metae]]* 
**[[Moenkhausia miangi]]* 
**[[Moenkhausia moisae]]* 
**[[Moenkhausia naponis]]* 
**[[Moenkhausia newtoni]]* 
**[[Moenkhausia nigromarginata]]* 
*Smulkiažvynė menchauzija, stiklinė tetra, arba Didžioji filomena *[[Moenkhausia oligolepis]]* 
**[[Moenkhausia orteguasae]]* 
**[[Moenkhausia ovalis]]* 
*Barchatinė tetra *[[Moenkhausia phaeonota]]* 
*Brilijantinė menchauzija, deimantinė tetra *[[Moenkhausia pittieri]]* 
**[[Moenkhausia pyrophthalma]]* 
*Robersto tetra *[[Moenkhausia robertsi]]* 
*Rožinė menchauzija, raudonakė tetra, arba Filomena  Moenkhausia sanctaefilomenae*
**Moenkhausia shideleri* 
*[[Mėlynajuostė tetra]] *Moenkhausia simulata* 
**Moenkhausia surinamensis* 
*[[Juodavalktė tetra]] *Moenkhausia takasei* 
**Moenkhausia tergimacula* 
**Moenkhausia tridentata* 
**Moenkhausia xinguensis''